|  |
| --- |
| **Kaposvári Petőfi Sándor Központi Óvoda 2014. évi ellenőrzési jelentése** |
|  |  |  | **fejezetcím** |  |
|  |
|  |  |  | **Vezetői összefoglaló** | Az államháztartásért felelős miniszter által közzétett módszertani útmutató figyelembevételével kell intézménynek elkészíteni az éves ellenőrzési jelentést. Az éves ellenőrzési jelentés az alábbiakat tartalmazza:*a)* a belső ellenőrzés által végzett tevékenység bemutatása önértékelés alapján az alábbiak szerint:*aa)* az éves ellenőrzési tervben foglalt feladatok teljesítésének értékelése;*ab)* a bizonyosságot adó tevékenységet elősegítő és akadályozó tényezők bemutatása;*ac)* a tanácsadó tevékenység bemutatása;*b)* a belső kontrollrendszer működésének értékelése ellenőrzési tapasztalatok alapján az alábbiak szerint:*ba)* a belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok;*bb)* a belső kontrollrendszer öt elemének értékelése;*c)* az intézkedési tervek megvalósítása. |
| **I.** |  |  | **A belső ellenőrzés által végzett tevékenység bemutatása önértékelés alapján (Bkr. 48. §. a) pont)** | A költségvetési szerv 2014. évi belső ellenőrzését KMJV Polgármesteri Hivatalának Ellenőrzési Irodája látta el. |
|  | **I/1.** |  | **Az éves ellenőrzési tervben foglalt feladatok teljesítésének értékelése (Bkr. 48. § aa) pont)** |  |
|  |  | *I/1/a)* | *A tárgyévre vonatkozó éves ellenőrzési terv teljesítése, az ellenőrzések összesítése* |

|  |  |  |
| --- | --- | --- |
| *Tárgy* | *Cél* | *Módszer* |
| \*\*A 2013. évi étkezési kedvezmények elszámolásának vizsgálata | Annak megállapítása, hogy az intézmény a gyermekek védelméről és a gyámügyi igazgatásról szóló 1997. évi XXXI. törvény étkezési kedvezményekre vonatkozó előírásait betartotta e, továbbá az étkezési adagszámokat ennek megfelelően továbbította e. | Dokumentumok, nyilvántartások vizsgálata. |
| \*\* Étkezési térítési díj beszedésének és elszámolásának vizsgálata | Annak megállapítása, hogy az intézményben a pénzkezelési szabályzat szerint jártak-e el az étkezési térítési díj beszedése során. | Dokumentumok és nyilvántartások vizsgálata. |
| \*A 2013. évi pénzmaradvány vizsgálata | Kimutatni az elvonható pénzmaradványt. | Dokumentumok és nyilvántartások vizsgálata. |
| \*A belső kontrollrendszer vizsgálata | Annak megállapítása, hogy az Intézmény működteti-e a belső kontrollrendszerét. | Dokumentumok vizsgálata. |

\*Az ellenőrzés munkaterv szerint történt.\*\*Az ellenőrzés soron kívül történt. |
|  |  | *I/1/b)* | *Az ellenőrzések során büntető-, szabálysértési, kártérítési, illetve fegyelmi eljárás* *megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása* | Az ellenőrzések során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja nem merült fel. |
|  | **I/2.** |  | **A bizonyosságot adó tevékenységet elősegítő és akadályozó tényezők bemutatása (Bkr. 48. § ab) pont)** |  |
|  |  | *I/2/a)* | *A belső ellenőrzési egység(ek) humánerőforrás-ellátottsága* | A belső ellenőrzési egységnél a tervekben szereplő feladatok ellátásához szükséges kapacitás rendelkezésre állt.Belső ellenőri állásra kiírt pályázat nem volt.A belső ellenőrök a szükséges képzéseken részt vettek.Minden belső ellenőr rendelkezik a szükséges regisztrációval. |
|  |  | *I/2/b)* | *A belső ellenőrzési egység és a belső ellenőrök szervezeti és funkcionális függetlenségének biztosítása (Bkr. 18-19. §-a alapján)* | A belső ellenőrök Kaposvár Megyei Jogú Város Polgármesteri Hivatalának dolgozói.A belső ellenőrök funkcionális függetlensége biztosított volt.A belső ellenőrök a szervezet operatív működésével kapcsolatos tevékenységében nem vettek részt. |
|  |  | *I/2/c)* | *Összeférhetetlenségi esetek (Bkr. 20. §-a alapján)* | Összeférhetetlenségi eset nem volt. |
|  |  | *I/2/d)* | *A belső ellenőri jogokkal kapcsolatos esetleges korlátozások bemutatása*  | Belső ellenőri jogosultságokkal kapcsolatos probléma, korlátozás nem volt. |
|  |  | *I/2/e)* | *A belső ellenőrzés végrehajtását akadályozó tényezők* | Egyéb erőforrás-ellátottsággal kapcsolatos probléma nem merült fel. |
|  |  | *I/2/f)* | *Az ellenőrzések nyilvántartása* | Az elvégzett ellenőrzésekről a Bkr. 22. és 50. §-a szerinti nyilvántartásokat az Ellenőrzési Iroda vezeti. Az ellenőrzési dokumentumok megőrzéséről, illetve a dokumentumok és adatok szabályszerű, biztonságos tárolásáról az Ellenőrzési Iroda gondoskodik. |
|  |  | *I/2/g)* | *Az ellenőrzési tevékenység fejlesztésére vonatkozó javaslatok* | Az ellenőrzési tevékenységre vonatkozóan fejlesztési javaslatot nem fogalmaztak meg. |
|  | **I/3.** |  | **A tanácsadó tevékenység bemutatása (Bkr. 48. § ac) pont)** |

|  |  |
| --- | --- |
| *Tárgy* | *Eredmény* |
| Pedagógus munkát segítők létszáma | Az állami támogatás elszámolásához a jogszabályban előírt létszámot vették figyelembe. |

 |
|  |
| **II.** |  |  | **A belső kontrollrendszer működésének értékelése ellenőrzési tapasztalatok alapján (Bkr. 48. § b) pont)** |  |
|  | **II/1** |  | **A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok (Bkr. 48. § ba) pont)** |

|  |  |  |
| --- | --- | --- |
| *Vizsgálat címe* | *Megállapítás* | *Javaslat* |
| Az étkezési térítési díj beszedésének és elszámolásának vizsgálata | A térítési díjakat a tárgyhavi előlegnek megfelelően nyugta bizonylatokon beszedték. A Búzavirág Óvodában a nyugta bizonylatokon a keltezéshez, csak a befizetés évét és hónapját rögzítették. A beszedett pénzt maradéktalanul nem vezették fel a nyilvántartásokba, ezért a Petőfi Óvodában 26.035 Ft, a Búzavirág Óvodában 219.230 Ft hátralékot mutattak ki helytelenül 2013. december végén. A nyilvántartásba nem vett befizetéseket tovább vizsgálva tapasztaltuk, hogy a Búzavirág Óvodában a nyári időszakban két hónapig, 2012. nyarán 3 hónapig is csúsztatta a felvezetéseket, ezzel együtt a pénz feladását a GESZ felé az óvodatitkár.  | ***Kiemelt jelentőségű javaslatok:***1. A jogszabályi előírások súlyos megsértése miatt javasoljuk a Búzavirág Óvodában az óvodatitkár közalkalmazotti jogviszonyának megszüntetését.
2. A térítés díj beszedése során tartsák be a 328/2011. Korm. rendelet 16. § (1) előírásait, amennyiben ez a szülőkre aránytalanul nagy terhet róna, kezdeményezzék a fenntartónál a befizetési határidő helyi meghatározását.
 |
| A 2013. évi pénzmaradvány vizsgálata |  Az intézmény Közgyűlési jóváhagyás nélkül, előre vállalt éven túli kötelezettséget a várható szabad pénzmaradványának a terhére. | ***Kiemelt jelentőségű javaslatok:***1. Szabad pénzmaradvány terhére csak a Közgyűlés jóváhagyását követően vállaljanak kötelezettséget.
2. Az intézmények költségvetési éven túli kötelezettséget csak a Közgyűlés jóváhagyásával vállaljanak a 6/2013. önk. rend. 21. §-ának megfelelően.
 |
| A belső kontrollrendszer vizsgálata | Az SZMSZ megalkotásához felhasznált jogszabályok közül kettő hatálytalan volt, ezért felülvizsgálatra javasoltuk.Az intézmény rendelkezett Belső Kontrollrendszer szabályzattal, melyet a hatályos jogszabály szerint készített el. A szabályzat a meghivatkozott mellékletekkel nem rendelkezett. Az SZMSZ tartalmi ellenőrzése elmaradt a KMJV Önkormányzat részéről. | **Kiemelt jelentőségű javaslatok:**1. Az intézmény az SZMSZ-t vizsgálja felül.
2. A Belső Kontrollrendszer szabályzatát vizsgálja felül, készítsen ellenőrzési nyomvonalat a működési és a gazdálkodási folyamataira, a szabályzatban meghivatkozott mellékletekkel rendelkezzen a szabályzat.
3. Az intézmény kezdeményezze a KMJV Önkormányzatánál a 85/2012. (XII.17.) önkormányzati rendelet pontosítását, hogy a fenntartó ellenőrizze a nevelőtestületi döntést követően az önkormányzati fenntartású óvodáknál a pedagógiai programot, az SZMSZ-t és a házirendet.
 |

 |
|  | **II/2** |  | **A belső kontrollrendszer öt elemének értékelése (Bkr. 48. § bb) pont)** | A belső kontroll nem egyetlen esemény, hanem intézkedések és tevékenységek sorozata.* Kontrollkörnyezet

A kontrollkörnyezet részben biztosította a költségvetési szerv felső szintű, az egész szervezetre kiható elkötelezettségét. A kontrollkörnyezet magában foglalta az etikai értékeket, az érintettek szakmai kompetenciáját, a szervezet vezetésének filozófiáját és stílusát, a felelősségi körök kijelölésének, a beszámoltatásnak, valamint teljesítményértékelésnek a módszereit, továbbá a vezetés irányítási tevékenységének minőségét. A kontrollkörnyezet részben alapja volt a belső kontrollok összes többi elemének, amely biztosítja a fegyelmet és a rendet a szervezetben.* Kockázatkezelési rendszer

A kockázatkezelési rendszer olyan mechanizmusokra épült, amelyek lehetővé tették az intézmény tevékenysége alapján kialakított célokra ható negatív hatások, vagy elszalasztott lehetőségek felismerését, elemzését és kezelését. A kockázatok forrását tekintve a szervezet külső és belső kockázatokkal egyaránt szembesült. * Kontrolltevékenység

A kontrolltevékenységek részben felölelték azokat az eljárásokat, amelyek részben biztosították, hogy a vezetés által megfogalmazott célok és elvárások végrehajtásra kerüljenek, és az azokat veszélyeztető kockázatokat a tevékenysége során a szervezet kezelje. A kontrolltevékenységek a szervezeti hierarchia szintjein és működési területein megjelentek. * Információs és kommunikációs rendszer

Az információ és kommunikáció a teljes kontrollrendszert átszövi. Ez az elem biztosította mind a fentről lefelé történő kommunikációt, mind az alulról felfelé történő információáramlást. A kommunikációs rendszertől elvárás volt, hogy minden olyan adat és információ megjelenjen, és feldolgozásra kerüljön benne, amely alapvetően szükséges az irányítás és ellenőrizhetőség szempontjából. * Monitoringrendszer

A monitoring mechanizmusok lehetővé tették, hogy a belső kontrollrendszer folyamatos nyomonkövetés és értékelés alatt álljon, így a kontrollrendszer rugalmasan tudott reagálni a változó külső és belső körülményekhez. A monitoring biztosítása és napi működtetése az operatív vezetés feladata volt. |
|  |
| **III.** |  |  | **Az intézkedési tervek megvalósítása (Bkr. 48. § c) pont)** | Az intézkedési terv elkészítéséért, végrehajtásáért és a megtett intézkedésekről történő beszámolásért az ellenőrzött, valamint a javaslattal érintett szerv, illetve szervezeti egység vezetője felelős. Az intézkedési tervet a szükséges intézkedések végrehajtásáért felelős személyek és a vonatkozó határidők megjelölésével kell elkészíteni. Az ellenőrzött terület felelőseinek az intézkedési tervben meghatározott egyes feladatok végrehajtásáról az intézkedési tervben meghatározott legutolsó határidő lejártát követő 8 napon belül írásban be kell számolniuk a költségvetési szerv vezetőjének, és a beszámolót meg kell küldeniük a belső ellenőrzési vezető részére is. A 2013. évi étkezési kedvezmény elszámolásának vizsgálatára és az étkezési térítési díj beszedésének és elszámolásának vizsgálatára a 2014-ben készült intézkedési tervben foglalt javaslati pontok megvalósításáról 2014-ben be is számoltak.2013. évi pénzmaradvány vizsgálatára 2014-ben elkészítették az intézkedési tervet, végrehajtásáról 2015-ben számoltak be. A Belső Kontrollrendszer vizsgálatára 2014-ben elkészítették az intézkedési tervet, de 2015-ben fognak beszámolni. |

Kaposvár, 2015. március 26.

 Készítette: Merganczné Horváth Helga

 belső ellenőrzési vezető